Sett i ettertid
var det nok noen ting jeg burde ha gjort annerledes.
I løpet av denne perioden ringte jeg sikkert mellom 50 og 100 ganger,
men samtalene ble ikke utført på en truende eller skadelig måte.
HVERT ÅR SKJER DET OVER TRE MILLIONER STALKING-HENDELSER I USA
De sa at jeg brøt meg inn i huset.
Det finnes ingen vitner.
Det er som å rope ulv.
FÆRRE ENN 15 % AV SAKENE TAS VIDERE TIL RETTEN
Jeg kunne forvente meg tusen telefoner om dagen.
Jeg ble forfulgt.
Å ikke vite når han ville dukke opp, var overveldende.
Jeg visste ikke om det noen gang ville ta slutt.
Jeg fryktet for livet.
EN NETFLIX-SERIE
Jeg vil heller bli ansett som drapsmann enn stalker.
Jeg ville oppleve intensiteten av at hun følte seg iakttatt.
Hvem som helst kan være en stalker.
Det er bare pisspreik.
Jeg er fortsatt like gal.
RØDE FLAGG
ALFRED D. HUGHES-ENHETEN GATESVILLE I TEXAS
DELSTATEN TEXAS KRIMINALOMSORGEN
Jeg heter David Anthony McGee,
og jeg sitter inne for personforfølgelse.
Det kalles det i Texas.
I 2011 BLE DAVID DØMT FOR FORFØLGELSE AV SIN TIDLIGERE PARTNER
HAN HAR KONSEKVENT BENEKTET ALLE TILTALEPUNKTER
Om jeg fortjener å være her?
Bare Skaperen vet det.
Ingenting i livet er tilfeldig.
DAVID MCGEE VOKSTE OPP I DALLAS I TEXAS
Jeg hadde en vanlig oppvekst.
Du går i kirka, du går på skolen, du driver med idrett.
Alle samles rundt middagsbordet.
Når jeg snakker med folk,
forventer de at jeg kommer fra fattigdom...
Det er en masse uvitenhet eller noe sånt. Og det er ikke tilfelle.
Jeg begynte å jobbe i kirka da jeg var 18 år gammel.
I slutten av tjueårene fikk jeg en stor mulighet da jeg ble bedt
om å virke som ungdomspastor, så jeg takket ja.
Da jeg virket som prest,
var jeg alltid opptatt av å hjelpe andre.
DA MCGEE VAR 31 ÅR GAMMEL,
MØTTE HAN EN KVINNE PÅ ET LOKALT APOTEK
Vi møttes på apoteket.
Vi gikk forbi hverandre i midtgangen.
På en eller annen måte kom vi i snakk.
Hun sa: "Ja, vi kan godt finne på noe. Jeg må bare skifte først."
Det var første gangen vi møttes.
Hun var bare en kvinne som jeg møtte på et apotek.
Jeg var ikke ute etter noe seriøst.
Jeg heter Charmeka.
Jeg er opprinnelig fra Dallas.
I 2009 var jeg singel
og jobbet som personalsjef
på en kommunal HIV-klinikk i Dallas.
DRIVE-THROUGH-APOTEK
FÅ GRATIS INFLUENSAVAKSINE!
Jeg hadde forstuet ankelen, så jeg gikk innom det lokale apoteket.
Det var der jeg traff David. Jeg skulle hente smertestillende.
Jeg blir ikke lett smigret, men...
...han sa noe, jeg husker ikke helt hva, men det var morsomt.
Så da utvekslet vi telefonnumre.
På første date dro vi til et steakhouse i sentrum.
Han var morsom, samtalen fløt, vi hadde lik musikksmak.
Så det var interessant for meg.
Jeg bør også nevne at han var ordinert prest.
Religion var viktig for meg,
så det gjorde ham interessant.
Jeg sa at jeg ikke var ute etter noe forhold.
Jeg ville ikke ha noe langsiktig,
men han ville gjerne at vi skulle være venner.
I starten virket han veldig avslappet. Det var ikke noe press.
Vi gikk ut og spiste og pratet, men han var åpen for å kun være venner.
DE NESTE MÅNEDENE GIKK CHARMEKA OG DAVID PÅ FLERE DATER
Noen kvelder hendte det at hun kontaktet meg.
Hun drakk et glass vin eller noe
og satt der mens jeg spiste. Vi bare prata og sånt.
Selv har jeg aldri brukt
begrepet "date" noe særlig.
Jeg er ikke så opptatt av oppvarting,
å prøve å imponere dem og bruke penger på dem.
Jeg har aldri skjønt meg på den tankegangen.
Hun inviterte meg hjem til seg.
Og det var første gangen vi gjorde "voksengreier".
Intime saker mellom to voksne mennesker.
Altså, når man inviterer noen hjem og byr seg frem,
antar man at de er interessert.
Han endret seg og det begynte å gå nedover.
Jeg begynte å legge merke til røde flagg.
Det var nok etter et par-tre måneder.
Han ble litt mer kontrollerende.
"Ring meg når du kommer." "Meld meg når du er fremme."
Og det føltes påtrengende.
Jeg vil ikke fortelle ham alt jeg gjorde.
Så det ble et problem.
Han påsto at jeg datet andre. Han anklaget meg.
"Du kan ikke bare være venner med noen." "Jo, det kan jeg."
"Jeg har flere som jeg bare er venner med."
En gang da jeg var ute med jentene fra studentforeningen,
dukket han bare opp.
Det var ikke avtalen. Han respekterte ikke grensene mine.
Sett i ettertid burde jeg nok bare avsluttet det da.
PÅ UAVHENGIGHETSDAGEN DUKKET MCGEE UANMELDT OPP
UTENFOR HUSET TIL CHARMEKAS FORELDRE
Det var et 4. juli-arrangement.
Hun svarte ikke på telefonen.
Jeg kjørte til moras hus, og bilen hennes sto utenfor huset.
De sto ute i hagen og snakket.
Så jeg bare kjørte forbi.
"Hun har det fint. Hun melder meg nok når hun er klar."
De sa at jeg virket truende.
Hun ble redd, siden jeg hadde virket truende.
Jeg fulgte etter henne.
Jeg burde stanset og sagt: "Jeg ville bare se hvordan det går."
Men jeg bare kjørte videre.
Mamma og jeg satt på verandaen.
Han kjørte langsomt forbi huset.
Når jeg sier at jeg er hjemme, hvorfor kjører du forbi for å se til meg?
Det var dråpen som fikk begeret til å flyte over.
ETTER FEM MÅNEDER BESLUTTET CHARMEKA SEG FOR Å SLÅ OPP
Da jeg så varselsignalene, sa jeg: "Du, dette funker ikke."
"Dette funker ikke."
Han ble opprørt.
Man kan ikke avvise ham og si at du er klar for å gå videre.
DAGEN DA CHARMEKA SLO OPP MED MCGEE, FULGTE HAN ETTER HENNE I BILEN
Jeg satte meg i bilen.
Først fulgte han etter meg.
Så overhalte han meg på vei 35, hvor fartsgrensa er 110,
og bråbremset midt på motorveien foran meg.
Vi krasjet nesten. Heldigvis klarte jeg å svinge, og det kom ingen biler.
Da jeg kjørte forbi, sendte han meg et blikk som sa:
"Jeg forakter deg."
Det var skummelt. Han satte livet mitt i fare.
DEN 4 . AUGUST 2009 DRO DAVID HJEM TIL CHARMEKA
Jeg skulle hente tingene mine hos henne.
Da jeg kom, fikk jeg ikke lov til å hente dem.
Vi begynte å krangle.
Hun ville at jeg skulle dra, men jeg fikk ikke hente tingene mine.
Jeg ble irritert: "For en dum kjerring."
Men jeg sa bare at det var greit.
Han nektet å dra.
Jeg sa: "Du må dra. Hvis ikke må jeg ringe politiet."
Da jeg sa at jeg gikk for å ringe politiet,
dyttet han meg vekk. Det sto et skap her...
Han gikk inn på rommet og dro det ut, og så dyttet han meg på vei ut.
Jeg hadde aldri vært i et fysisk voldelig forhold før.
Han dyttet meg inn i veggen, dro ut telefonen
og ødela tingene på nattbordet.
Det var helt nytt for meg, så det var en ekkel situasjon.
Jeg var der ikke da politiet kom,
så jeg vet ikke nøyaktig når hun ringte politiet.
Politiet opprettet en anmeldelse basert på det hun fortalte.
KORT TID ETTER BLE MCGEE ARRESTERT OG SIKTET FOR OVERFALL
HAN BLE LØSLATT ETTER ÅTTE DAGER GRUNNET MANGLENDE BEVIS
POLITISTASJON
Jeg håpet at når han visste at politiet var innblandet,
så ville han slutte.
Men sånn ble det ikke.
Det tok aldri slutt.
Det tok bare aldri slutt.
Han nedringte meg.
Om jeg blokkerte ham, skaffet han nytt nummer.
Når jeg blokkerte ham, sendte han e-poster.
Han dukket opp på jobben min flere ganger.
Han satte jobben min på spill.
Jeg ante ikke om han kunne finne på å gjøre noe
mot meg eller kollegene mine. Det var skummelt.
Jeg måtte dra på jobb på andre tidspunkter, endre ruten min.
Når jeg dro på trening,
møtte jeg ham på parkeringsplassen.
Iblant ringte han meg om morgenen.
"Så fin du er. Jeg liker fargen du har på deg."
Jeg så meg rundt og tenkte: "Hvor er du?"
Det skjedde mange ganger.
Jeg var langt nede. Det var en kamp
å stå opp om morgenen, for jeg var så nedtrykt og redd.
ETTER FLERE MÅNEDER MED TRAKASSERING
BLE MCGEE ILAGT BESØKSFORBUD
MCGEE FIKK FORBUD MOT ALL KONTAKT MED CHARMEKA
MEN HAN FORTSATTE Å RINGE HENNE
Jeg ber deg en siste gang.
Slutt å ringe meg.
Du er jo ilagt besøksforbud.
Om du ikke slutter å ringe, kontakter jeg politiet.
Hallo?
Skulle gjerne sett deg danse i den shortsen.
David.
Ikke ring meg klokka to på natta.
Slutt med det.
STOPP
Ja, jeg ringte henne i den perioden, det var nok mellom 50 og 100 ganger.
Politiet innførte besøksforbud, men jeg visste ikke om det.
Jeg var ærlig med advokaten min om
at jeg hadde ringt henne for ofte.
"Greit, jeg kan vedgå trakassering. Men stalking? Nei."
"Jeg har aldri utsatt henne for fare."
ETTER Å HA RINGT I FLERE UKER OPPSØKTE MCGEE CHARMEKAS BOLIG
Det var noen hendelser i huset.
Han hadde kjørt gjennom hagen min...
POLITIBILDER
...og krasjet i garasjen.
Ytterdøra ble sparket inn.
Det var knuste vinduer, nettingene var fjernet.
Det måtte være David som sto bak.
Ingenting stanset ham, så jeg følte meg maktesløs.
Han ville ikke la meg være i fred.
Jeg var utrolig redd.
Hvor langt var han villig til å gå?
Man legger frem anklagene
og tegner seg et bilde.
De sa at en garasjeport ble truffet,
at et vindu ble ødelagt, det og det skjedde.
Det var ingen vitner.
De sa at jeg brøt meg inn i huset.
Greit, noen brøt seg inn. Hva ble tatt? Ingenting.
Noen tok seg inn og dro igjen.
Skjønner du? Det er bare...
Det er bare pisspreik.
GJENNOM AUGUST I 2009
BLE POLITIET GJENTATTE GANGER TILKALT TIL CHARMEKAS BOLIG
Jeg heter Michael Jones,
og jeg jobbet for Duncanville-politiet som patruljebetjent.
Jeg husker at jeg ble varslet om et mulig innbrudd.
Vi visste ikke hva det gjaldt.
Det var skader på bakdøra
samt et av vinduene, tror jeg.
Når du svarer på en slik utrykning,
er du alltid forberedt på... Hva hvis?
I verste fall.
Da jeg ankom stedet, hadde det kommet flere meldinger.
Vi hadde tidligere rykket ut til meldinger om vold i hjemmet.
Charmeka ventet på siden mens vi sikret huset.
Vi la merke til at bakdøra like bak gjerdet var ødelagt.
Den ble sparket inn. Noen hadde vært inne i huset
eller prøvd å bryte seg inn.
Hun visste at det var slik David McGee opererte
for å få oppmerksomheten hennes.
Dekkmerker og materielle skader er ikke nok bevis når det er snakk om stalking.
Vi trengte håndfaste bevis på materielle skader
eller fysiske kroppsskader, som vi kunne knytte til ham.
En av naboene hadde faktisk en samtale med Mr. McGee
her på eiendommen, og ble faktisk ganske urolig.
Mr. McGee hadde visst spurt ham om våpenlover.
Dette skjedde tidlig om morgenen.
Det er tidlig morgen, man går ut for å sjekke huset,
man får øye på en fremmed som står og lusker.
Og plutselig spør han om våpenlover.
Det var urovekkende, og da gikk det opp for meg
at livet hennes sto i fare.
Men jeg kunne ikke gjøre noe ennå.
TROSS BETJENT JONES 'BEKYMRINGER
FANTES DET INGEN FYSISKE BEVIS SOM KOBLET MCGEE TIL KRIMINELLE HANDLINGER
Han hadde god timing,
for de ikke klarte å ta ham på fersk gjerning.
Jeg kunne ikke forsvare meg.
Og når politiet ikke er i stand til å beskytte deg,
så blir man redd.
Som et offer ønsker du bare at det skal ta slutt.
Tida gikk og ingenting skjedde, og han ble mer vågal.
"Jeg kan knuse noen vinduer."
"Jeg kan ringe henne enda oftere."
"Jeg kan dukke opp på treningssenteret flere ganger i uka
istedenfor bare på mandager."
Situasjonen eskalerte.
Han sendte meldinger og sa:
"Skru på lyset på verandaen for sikkerhets skyld."
Han meldte og ringte meg:
"Still deg ved vinduet. Jeg vil se deg."
Det kom trusler mot min families eiendom,
mot andre nære og kjære.
Det var en veldig vanskelig tid.
Jeg ante ikke hva som ville skje.
MCGEEES OPPFØRSEL BLE STADIG MER ALVORLIG
En dag sto han på verandaen min
med bilder av meg som jeg ikke visste han hadde.
Han stilte seg i døra og utførte seksuelle handlinger på seg selv.
Han stønnet mens han holdt bildene i hånda.
Da bestemte jeg meg for å flytte inn hos foreldrene mine.
Jeg så ingen annen utvei, for jeg følte meg utrygg.
Det var skummelt, men jeg visste at pappa ville beskytte meg,
selv om politiet og rettssystemet ikke kunne det.
Derfor kaller jeg ham min første superhelt.
...jobbe i dag.
Da jeg ble klar over hvordan hun ble behandlet,
begynte jeg å tenke tilbake på noen av samtalene mine med fyren.
Jeg skjønte at dette ikke kun dreide seg om dating.
Han forsøkte først å isolere henne fra familien.
Særlig på den tida.
Vi hadde vanligvis mange sammenkomster,
og han gjorde alt han kunne for å holde henne unna.
Jeg merket at situasjonene begynte å bli fysiske, han truet henne
og ringte henne hele natta.
Det var ikke til å tro.
Jeg gikk i forsvarsmodus.
Jeg fryktet at hun kunne dø når som helst.
Livet hennes sto i fare.
TROSS AT CHARMEKA FLYTTET INN HOS FAMILIEN SIN,
FORTSATTE MCGEE Å STALKE HENNE I 18 MÅNEDER TIL
Da jeg kontaktet politiet
og det viste seg at de ikke gjorde noe,
tenkte jeg: "Det er enten datteren min eller ham."
Og jeg var villig til å prøve...
...å drepe ham.
Det føles ikke godt å ønske fjerne et annet menneske.
I MAI 2011
BLE MCGEE OMSIDER ARRESTERT UTENFOR CHARMEKAS ARBEIDSPLASS
Vi var i kontakt med rettsvesenet,
men vi ante ikke hans neste trekk.
Om det ikke var for miss Stephanie,
ville han vært død, og jeg ville sittet inne.
Hun var en reddende engel.
Hun forandret alt.
Hun var som sendt av Gud.
FJORTEN MÅNEDER ETTER AT MCGEE BLE PÅGREPET,
STILTE AKTOR STEPHANIE HUFF HAM FOR RETTEN
Da jeg undersøkte saken,
ble jeg skremt av antallet politirapporter.
Det var over 2000 sider.
Han var bestemt på å gjøre livet hennes til et rent helvete.
DAVID MCGEE PERSONFORFØLGELSE
Her har jeg en rekke tekstmeldinger
som David McGee sendte til Charmeka.
Vi hentet dem fra en av mobilene hennes.
En gang tekstet han hele kontaktlisten hennes.
Broren hennes, faren, alle mannlige venner,
og kom med nedverdigende detaljer om sexlivet deres.
David McGee var veldig utspekulert.
Han brukte navnet sitt svært sjeldent, ingen av mobilene sto i hans navn.
En gang skrev han: "Skru på lyset på verandaen."
"For sikkerhets skyld. Jeg passer alltid på deg. "
Det som er urovekkende,
er at vinduene hennes ble knust den dagen.
Det at han kan se at lyset på verandaen ikke er på,
sett i lys av SMS-en, er svært urovekkende.
Men det er vrient å få til en sak basert på indisier.
Hun kom hjem til knuste vinduer, men ingen så ham gjøre det.
OFFER-VITNE
Det ville bli tøft, for stalking er vanskelig å bevise.
Alle forventer DNA-bevis, de forventer videoopptak,
de forventer vitneutsagn,
og det er ikke alltid like lett å oppdrive når det gjelder stalking.
DAVID MCGEE PERSONFORFØLGELSE
Jeg snakket en del med Charmeka før rettssaken,
og jeg fortalte om hindringene og bekymringene.
Målet var å holde ham unna henne og gi henne tilbake livet.
MØTEROM FOR JURY
Får man gjennom en dom på over fem år i en stalking-sak, så er man dyktig.
Som regel blir man prøveløslatt eller løslatt etter to år.
JURIDISK SENTER
FOR Å SIKRE EN STRENG STRAFF
MÅTTE STEPHANIE DEMONSTRERE MCGEES TRUSSEL MOT SAMFUNNET
Mye sto på spill.
Om han ikke fikk en streng straff,
ville han skade henne, muligens drepe henne.
Jeg gravde i fortiden hans
og fant mange alarmerende og skremmende ting.
STEPHANIE FANT EN REKKE POLITIRAPPORTER FRA DE SISTE TI ÅRENE
SOM ALDRI HADDE BLITT LAGT FREM FOR RETTEN
Jeg oppdaget at flere kvinner hadde hatt problemer med David McGee.
Han slo en kvinne i ansiktet og forårsaket skader.
Han la igjen en talemelding hos en annen og sa:
"Livet ditt blir jævlig. Jeg har nøkkel.
Jeg skal vente hjemme hos deg og banke dritten ut av deg."
Dette er en annen kvinne.
Dette har skjedd med flere kvinner. Det er skremmende.
RAPPORTENE INNEHOLDT EN SAK
MED MANGE LIKHETSTREKK TIL CHARMEKAS
Før han traff Charmeka, var han i et forhold med en annen kvinne.
De hadde innledet forholdet tilbake i 2004
og var sammen til 2009, omtrent da han traff Charmeka.
Da hun prøvde å slå opp med ham,
opplevde hun så å si akkurat det samme som Charmeka.
Han ringte henne på jobben, plaget henne gjennom dagen,
ringte henne hjemme, ødela eiendommen hennes
og truet med å skade henne og familien hennes.
Han gjorde livet hennes til et helvete.
Han brakk nesa hennes, han kvalte henne.
Han tvang henne til sex, forårsaket smerte og hevelse.
Han truet med å banke henne i hjel og dumpe henne i Trinity River.
Han lot henne nok være i fred fordi han traff Charmeka.
Og fordi han lot henne være i fred,
ville hun ikke gå til sak mot ham.
David McGee var rovlysten.
Han var en seksuell avviker som forfulgte og trakasserte
en rekke kvinner gjennom mangfoldige år.
Han er et rovdyr.
Det er den David McGee er.
Han er en pastor som siterer Bibelen. Han fremstår som en god mann,
helt til du lærer ham å kjenne og avviser ham.
Jeg fant flere og flere tilfeller av vold mot kvinner,
aggressiv og trakasserende atferd,
og det ble desto viktigere å sikre en strengest mulig straff.
FRANK CROWLEY RETTSBYGNING
TRE ÅR ETTER CHARMEKAS FØRSTE ANMELDELSE
BLE MCGEE OMSIDER STILT FOR RETTEN
JULI 2012
Her fant rettssaken mellom delstaten Texas mot David McGee sted.
Stephanie var tydelig på at selv om vi var her,
hadde vi langt igjen.
Å få noen skyldig dømt i slike saker
kan være veldig vanskelig.
Men da jeg hørte de andre ofrenes historier,
gikk det opp for meg
at jeg måtte kjempe videre.
Jeg var nervøs da jeg så David,
men jeg sørget for å se ham i øynene da han stirret på meg
for å fortelle ham at vi mente alvor.
UNDER RETTSSAKEN GIKK CHARMEKA MED PÅ Å VITNE
Det er vanskelig å forsvare historien ens,
for forsvarsadvokatene har også en oppgave.
De fikk meg til å føle at jeg var den tiltalte.
På et tidspunkt ble det antydet at jeg villedet David,
at jeg ville at han skulle forfølge meg.
Jeg hadde lyst på de meldingene.
Det var frustrerende å føle seg mistenkt.
Jeg følte et nederlag da jeg forlot vitneboksen.
Jeg var usikker på hvilken retning juryen ville velge.
Det var karaktervitner.
Han hadde en liste over menighetsmedlemmene sine.
Foreldrene og familiemedlemmene snakket på hans vegne.
Jeg ba for det beste, men forberedte meg på det verste.
Og det verste ville vært at han ikke ble funnet skyldig.
Det var mye usikkerhet.
Jeg var usikker.
JULI 2012
DEN 26. JULI 2012 BLE DAVID MCGEE DØMT FOR STALKING
VOLDSHISTORIEN HANS GA HAM EN FORLENGET DOM
BESØKSROM
HAN FIKK STRENGEST MULIG STRAFF, 20 ÅRS FENGSEL
Ifølge aktoratet var Charmeka den siste på en lang liste...
...over "ofre".
Du må vise meg lista, for det er en grunn til
at påstandene aldri viste seg å være sanne.
Ingen kan vise deg et sår, et arr, en brukket negl,
en blodig leppe, et hårstrå på avveie... Ingen kan vise det.
Det er det jeg vet, det er det som er dokumentert.
Skjønner du?
Jeg kan skaffe en liste over kvinner i alle aldre,
allslags bakgrunner, fra kirka og alle samfunnslag,
fra strippere og prostituerte til misjonærer,
som vil si: "Nei, jeg tror ikke på det."
"Han er en veldig unik person, men han er ikke gal."
"Det der er ikke David McGee."
Om jeg angrer på det jeg gjorde?
For hva da? Hva skal jeg angre på?
Du er en 33/34-årig kvinne.
Ok?
Tingene mine er i huset ditt.
Det eneste jeg gjorde, var å ringe deg mange ganger
for å høre når jeg kunne hente tingene.
Ble hun redd fordi jeg ringte henne så mange ganger? Seriøst?
Kom igjen, mann.
Det der var bare noe vås.
Ikke sant?
I 2021 HADDE DAVID MCGEE SONET HALVE STRAFFEN SIN
Jeg har sittet inne i ti år.
Jeg fikk nylig svar på søknaden om prøveløslatelse,
så nå er det er nok like før.
DE NESTE TI ÅRENE AV DOMMEN
VIL HAN VÆRE BERETTIGET TIL PRØVELØSLATELSE
Planene for når jeg slipper ut...
Jeg vil alltid…
Jeg vil alltid ha en lidenskap
for å hjelpe folk gjennom presteembetet.
Det vil alltid være et personlig mål for meg.
Når det gjelder anger og om jeg ville gjort om på noe
når det gjelder Charmeka og andre?
Vel, jeg ble oppdratt i et religiøst hjem.
Jeg ble oppdratt til å tro på Gud og Jesus Kristus.
Hvis jeg ville gjort noe annerledes,
ville jeg ikke hatt sex med de kvinnene.
Sex ødelegger mye.
Særlig god sex kan ødelegge mye, det skaper mye...
Det er nok der mange av problemene starter.
Ikke sant?
Da kjennelsen var klar, var det et lettelsens sukk.
Jeg klemte foreldrene mine, for de hadde støttet meg i tykt og tynt.
Det at Stephanie trodde på meg, gjorde rettssaken verdt det.
En lettelse.
Alt jeg hadde gjennomgått, hadde ikke vært forgjeves.
Det var som om jeg var fri igjen
og kunne gå tilbake til det gamle livet mitt
uten å måtte se meg over skulderen.
Men de mentale og emosjonelle arrene,
de har jeg fremdeles etter 12 år.
Det spørs om jeg noen gang vil komme meg.
David vil bli løslatt og få dra hjem.
Jeg var heldig nok til å få fortelle historien min.
Mange får ikke gjort det.
Tekst: Elisabeth Sihvo Olsen